Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18699

1.Megjegyzését. 5.2.1 Csörlési terület jelzése Alkalmazás 5.2.1.1 Ajánlás — A csörlési területen helyezzenek el csörlési terület jelzést. Elhelyezés 5.2.1.2 A csörlési terület jelzést úgy helyezzék el, hogy annak középpontja egybeessen a csörlési terület akadálymentes zónájának középpontjával. Jellemzők 5.2.1.3 A csörlési területet egy legalább 5 méter átmérőjű, sárga színű tömör körrel jelöljék meg. 5.2.2 Helikopter repülőtér azonosító jelzés Alkalmazás 5.2.2.1 A helikopter repülőtéren helyezzenek el azonosító jelzést. Elhelyezés 5.2.2.2 A helikopter repülőtér azonosító jelzést a végső megközelítési és felszállási területen belül, a terület közepén vagy annak közelében helyezzék el. Amennyiben futópálya azonosító (irány) jelölést is alkalmaznak, a helikopter repülőtér azonosító jelzést a terület mindkét végén helyezzék el. Jellemzők 5.2.2.3 A kórházi helikopter repülőtér kivételével az azonosító jelzés fehér színű "H" betű legyen. A betű méretei ne legyenek kisebbek az 5-1. ábrán bemutatott méreteknél és ahol az 5.2.5 szakasz előírásai szerint a helikopter repülőtér azonosító jelzést a végső megközelítési és felszállási terület azonosító jelzéssel együtt alkalmazzák, a méreteket 3-al szorozzák meg. Megjegyzés : A kötélhálóval borított helikopter leszállási hely esetében hasznos lehet a jelzés magasságának 4 méterre valamint a többi méret ennek megfelelőre történő növelése. 2007/70/II. szám 5-1. ábra: Helikopter repülőtér azonosító jelzés (kórházi leszállási hely jelző kereszttel és az akadály mentes szektor (X) oldalnézetben) 5.2.2.4 A kórházi helikopter repülőtér vagy helikopter leszállási hely azonosító jelzése egymás mellett elhelyezett négyzetekből kialakított fehér színű kereszten vörös színű "H" betű legyen. A kórházi azonosító jelzés és méretei az 5-1. ábrán láthatók. 5.2.2.5 A helikopter repülőtér vagy helikopter leszállási hely azonosító jelzés "H" betűjét úgy helyezzék el, hogy annak szárai jelezzék a kívánatos végső megközelítési irányt. A helikopter leszállási helyen a keresztszár az 5-1. ábrának megfelelően az akadály mentes szektor felezővonalán vagy azzal párhuzamosan helyezkedjen el. 5.2.3 Legnagyobb megengedett tömeg jelzés Alkalmazás 5.2.3.1 Ajánlás — Az emelt szinten létesített helikopter leszállóhelyen valamint a helikopter leszállási helyen legnagyobb megengedett tömeg jelzést helyezzenek el. Elhelyezés 5.2.3.2 Ajánlás — A legnagyobb megengedett tömeg jelzést a földetérési és elemelkedési területen belül úgy helyezzék el, hogy az a kívánatos végső megközelítési irányból jól olvasható legyen. Jellemzők 5.2.3.3 A legnagyobb megengedett tömeg jelzés két számjegyből álljon, amelyeket egy "t" betű követ. A két számjegy tonnában jelzi a legnagyobb megengedett tömeget (1000 kg). 2007/70/II. szám 5.2.3.4 Ajánlás — A jelzés számai és betűje a háttértől kellően megkülönböztethető színűek legyenek, méreteik és arányaik az alábbi ábrán láthatók. 5-2. ábra: A legnagyobb megengedett tömeg jelzés számai és betűje (méretek: centiméterben) 5.2.4 Végső megközelítési és felszállási terület jelzés vagy jelző Alkalmazás 5.2.4.1 A szárazföldön létesített felszíni helikopter repülőtéren, ott ahol a végső megközelítési és felszállási terület határai nem maguktól értetődőek, helyezzenek el végső megközelítési és felszállási terület jelzést vagy jelzőt. Elhelyezés 5.2.4.2 A végső megközelítési és felszállási terület jelzést vagy jelzőt a végső megközelítési és felszállási terület határán helyezzék el. 2007/70/II. szám Jellemzők 5.2.4.3 A végső megközelítési és felszállási terület jelzés vagy jelző elhelyezése a következő legyen:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes